FC Kopenhagen

**F.C. Copenhagen** (danski: *Football Club København*), poznat i kao *FCK*, je profesionalni nogometni klub iz Kopenhagena, Danska. Domaće utakmice igra na stadionu Parken. Klub je nastao 1992. godine, spajanjem *Kjøbenhavns Boldkluba (KB)* i *Boldklubbena 1903*. U kratkom periodu postojanja uspjeli su osvojiti 12 naslova prvaka Danske i 8 kupova. *FCK* važi za najbolji i najuspješniji danski klub. Također, *FCK* je dvostruki osvajač ugašenog takmičenja *Royal League* koje je obuhvaćalo najbolje klubove skandinavskih zemalja.

Prvo pojavljivanje u grupnoj fazi Lige Prvaka bilo je u sezoni *2006./07.* kada je F.C. Copenhagen završio kao posljednje plasirani u grupi. Treba istaknuti pobjede u grupnoj fazi nad Celticom (3:1) i Manchester Unitedom (1:0).

## Historija
F.C. Copenhagen je nastao tek 1992. godine, ali u mnogočemu je to zapravo stari klub sa dugom tradicijom. 1. jula 1992. spajanjem *Kjøbenhavns Boldkluba (KB)* (najstarijeg nogometnog kluba u kontinentalnoj Evropi) osnovanog  1876. godine i *1903 Boldklubbena* osnovanog 1903. nastao je F.C. Copenhagen kakav danas poznajemo. Iste godine, u sezoni **1992./93.** osvajaju svoj prvi naslov prvaka Danske. Osim dva naslova danskog kupa 1995. i 1997. godine ekipa do sezone  *2000./01.* ne uspjeva osvojiti niti jedan naslov danskog prvaka. Napokon u istoj sezoni, FC Kopenhagen osvaja drugi naslov i najavljuje desetljeće dominacije u danskom nogometu u kojem osvaja još 5 naslova prvaka i 2 naslova danskog kupa. Od toga i dvije dvostruke krune  2004. te 2009. godine. Od ostalih uspjeha izdvajaju se dva uzastopna naslova skandinavske Royal Lige (2005. i 2006. godine) do 2007. godine održavanog takmičenja najboljih klubova iz Danske, Norveške i Švedske te naslove dva danska Super Kupa.

Na evropskoj sceni F.C. København bilježi značajnije pomake tek u novije vrijeme. Osim nekoliko polovično uspješnih evropskih avantura bilježe se i prvi nastupi u najelitnijem nogometnom natjecanju u Evropi. Nakon nekoliko neuspjelih pokušaja, ekipa se 2006. godine plasira preko favoriziranog amsterdamskog Ajaxa u Ligu Prvaka gdje u grupnoj fazi završava takmičenje na posljednjem četvrtom mjestu. U domaćim utakmicama osim remija protiv portugalske Benfice **0:0**, bilježe dvije izvrsne pobjede protiv jakih protivnika, škotskog prvaka Celtica 
**3:1** te engleskog viceprvaka Manchester Uniteda **1:0**. Sve gostujuće utakmice gube te sa 7 osvojenih bodova završavaju natjecanje na **4.** mjestu što nije dovoljno za utješni plasman u Kup Uefa.

## Uspjesi
**Danska**
***Superliga**
****Prvaci** (16): 1993, 2001, 2003, 2004, 2006, 2007, 2009, 2010, 2011, 2013, 2016, 2017, 2019, 2022, 2023, 2025
***Drugoplasirani* (5): 1994, 2002, 2005, 2012, 2014, 2015
***Trećeplasirani* (2): 1998, 2008
***Kup**
****Pobjednik** (9): 1995, 1997, 2004, 2009, 2012, 2015, 2016, 2017, 2023
***Drugoplasirani* (4): 1998, 2002, 2007, 2014
***Danski Liga Kup**
****Pobjednik** (1): 1996
***Drugoplasirani* (2): 2005, 2006
***Danski Superkup**
****Pobjednik** (3): 1995, 2001, 2004

**Evropa**
***Royal League**
****Pobjednik** (2): 2004–05, 2005–06
***Drugoplasirani (1)*: 2006–07
***Copa del Sol**:
** **Drugoplasirani (1)**: 2012
***The Atlantic Cup**
****Pobjednik**: 2014

## Rivali
Od osnivanja kluba, najveći rival je Brøndby IF koji dolazi iz zapadnog predgrađa Kopenhagena. Derbi se naziva ***"New Firm"*** i ujedno je i najveći nogometni derbi u Danskoj, ali smije se reći i u cijeloj Skandinaviji te ima simboličan značaj za navijače oba kluba. Dok se navijači FCK-a smatraju pripadnicima građanstva, navijači Brøndbyja se smatraju pripadnicima više radničke klase. Pozitivan rezultat između ova dva kluba je ipak na strani F.C. Københavna. Brøndby drži najveću pobjedu od 5:0 iz sezone danskog prvenstva 2004./05 dok najveća pobjeda F.C. Københavna datira iz 2009. godine rezultatom 4:0.

Od ostalih rivala u Danskoj treba izdvojiti Aalborg i Odense, rivale iz samog vrha danske lige.

## Navijači
F.C. København ima najviše navijača u Danskoj,ali i u cijeloj Skandinaviji. Brojke se kreću preko 20.000 registrovanik navijača. Najbrojnija grupa navijača je ujedno i najstarija grupa se zove *F.C. København Fan Club (FCKFC)* te je osnovana 1991. godine. Postoji još nekoliko grupa koje su povezane sa navijanjem za klub, a one su **Urban Crew**, *Copenhagen Cooligans* i *Copenhagen Casuals*. Najvjerniji navijači FCK-a se nalaze na tribini *Nedre C*.

## Reference 
## Vanjski linkovi 
* Službena stranica
* F.C. Copenhagen na zvaničnoj stranici UEFA-e

Kategorija:Nogometni klubovi u Danskoj
Kategorija:Nogometni klubovi osnovani 1992.
Kategorija:Sport u Kopenhagenu